Príloha č. 9

**Spôsob preukázania splnenia podmienky dodržania zásady   
„nespôsobovať významnú škodu“**

|  |  |  |  |
| --- | --- | --- | --- |
| **Kód výzvy** | **Znenie podmienky** | **Spôsob preukázania podmienky zo strany Prijímateľa** | **Spôsob overenia podmienky zo strany Poskytovateľa** |
| PSK-MH-001-2023-DV-FST | **Projekt musí predstavovať technologicky a ekonomicky uskutočniteľné nízkouhlíkové alternatívy prispievajúce k zmierneniu klímy** a ktoré podporujú prechod na klimaticky neutrálne hospodárstvo v zmysle článku 10 ods. 1 a 2 Nariadenia Európskeho parlamentu a Rady (EÚ) 2020/852 z 18. júna 2020 o vytvorení rámca na uľahčenie udržateľných investícií a o zmene nariadenia (EU) 2019/2088.  Prijímateľ je zároveň povinný **zabezpečiť súlad s najlepšími dostupnými technikami BAT** vymedzenými v článku 3 ods. 10 Smernice Európskeho parlamentu a Rady 2010/75/EÚ z 24. novembra 2010 o priemyselných emisiách (IED), ak projekt spadá pod priemyselné odvetvie, pre ktoré boli vydané referenčné dokumenty o BAT (BREF) a zároveň predmet projektu spadá pod činnosti uvedené v Prílohe 1 Smernice IED. Prijímateľ by mal využiť Register informácií o najlepších dostupných technikách, resp. Databázu BREF a REF. | Prijímateľ preukazuje splnenie tejto podmienky vo fáze účinnosti Zmluvy o poskytnutí NFP, **najneskôr spolu s prvou ŽoP,** prostredníctvom predloženia:   * **podkladov k verejnému obstarávaniu/ obstarávaniu,** * **výstupu príslušného orgánu z procesu posudzovania vplyvov navrhovanej činnosti, ktorá je predmetom realizácie projektu, podľa zákona o posudzovaní vplyvov na životné prostredie**[[1]](#footnote-1)(ak relevantné), * **výstupu príslušného orgánu z povoľovacieho konania**[[2]](#footnote-2)(ak relevantné). | Poskytovateľ overí splnenie tejto podmienky vo fáze účinnosti zmluvy o poskytnutí NFP, pred úhradou prvej ŽoP, v spolupráci s príslušným útvarom MŽP SR prostredníctvom kvalifikovaného overenia:   * podkladov prijímateľa k verejnému obstarávaniu/ obstarávaniu, * výstupu príslušného orgánu z procesu posudzovania vplyvov navrhovanej činnosti, ktorá je predmetom realizácie projektu, podľa zákona o posudzovaní vplyvov na životné prostredie (ak relevantné). * výstupu príslušného orgánu z povoľovacieho konania (ak relevantné). |
| PSK-MH-001-2023-DV-FST | **Súlad projektu s adaptáciou na zmenu klímy**. Súlad s týmto cieľom sa zabezpečí prostredníctvom proporcionálneho posúdenia klimatických rizík a zraniteľnosti voči zmene klímy. | Prijímateľ preukazuje splnenie tejto podmienky vo fáze účinnosti Zmluvy o poskytnutí NFP, **najneskôr spolu s prvou ŽoP,** prostredníctvom predloženia:   * **výstupu príslušného orgánu z posudzovania vplyvov navrhovanej činnosti, ktorá je predmetom realizácie projektu, podľa zákona o posudzovaní vplyvov na životné prostredie,** (ak sa posúdenie navrhovanej činnosti vyžaduje podľa zákona o posudzovaní vplyvov na životné prostredie), pričom z výstupu príslušného orgánu musí vyplývať, že projekt, ktorý je predmetom ŽoNFP, je z hľadiska navrhovanej činnosti v súlade s požiadavkami zákona o posudzovaní vplyvov na životné prostredie alebo * **výstupu príslušného** orgánu z povoľovacieho konania[[3]](#footnote-3) (ak relevantné) alebo * **spracovanej analýzy posúdenia rizík súvisiacich so zmenou klímy** obsahujúcej adaptačné riešenia na zníženie závažných fyzických klimatických rizík, napr. CBA analýza, samostatným dokumentom posúdenia rizík súvisiacich so zmenou klímy (relevantné v prípade, ak sa nevyžaduje posúdenie podľa zákona o posudzovanívplyvov na životné prostredie alebo povoľovacie konanie). | Poskytovateľ overí splnenie danej podmienky vo fáze účinnosti Zmluvy o poskytnutí NFP, pred úhradou prvej ŽoP, v spolupráci s príslušným útvarom MŽP SR prostredníctvom kvalifikovaného overenia:   * výstupu príslušného orgánu z procesu posudzovania vplyvov navrhovanej činnosti, ktorá je predmetom realizácie projektu, podľa zákona o posudzovaní vplyvov na životné prostredie alebo * výstupu príslušného orgánu z povoľovacieho konania (ak relevantné) alebo * predloženej analýzy posúdenia rizík súvisiacich so zmenou klímy obsahujúcej adaptačné riešenia na zníženie závažných fyzických klimatických rizík, napr. CBA analýzy, samostatného dokumentu posúdenia rizík súvisiacich so zmenou klímy (relevantné v prípade, ak sa nevyžaduje posúdenie podľa zákona o posudzovaní vplyvov na životné prostredie alebo povoľovacie konanie). |
| PSK-MH-001-2023-DV-FST | **V prípade, že činnosť podporovaná opatrením súvisí s investíciami do dlhodobého hmotného majetku, je vyžadované plnenie podmienok zeleného verejného obstarávania.** Túto podmienku prijímateľ splní, ak vo fáze realizácie verejného obstarávania **uplatní požiadavky zeleného verejného obstarávania** pri produktových skupinách, pre ktoré vláda SR schválila národné metodiky pre uplatňovanie zeleného verejného obstarávania, a ktoré sú dostupné na webovom sídle Slovenskej agentúry životného prostredia v časti [Životné prostredie/Environmentálne manažérstvo/Propagačné materiály – dobrovoľné nástroje environmentálnej politiky/Metodiky pre uplatnenie zeleného verejného obstarávania](https://www.sazp.sk/zivotne-prostredie/environmentalne-manazerstvo/propagacne-materialy-dobrovo-ne-nastroje-environmentalnej-politiky/metodiky-pre-uplatnenie-zeleneho-verejneho-obstaravania) a na webovom sídle Úradu pre verejné obstarávanie v časti [Metodika/Vzdelávanie/Tematické materiály/Spoločensky zodpovedné verejné obstarávanie](https://www.uvo.gov.sk/metodika-vzdelavanie/tematicke-materialy/spolocensky-zodpovedne-verejne-obstaravanie).**.** Pri uplatnení environmentálnych charakteristík v ďalších (nepovinných) produktových skupinách zeleného verejného obstarávania sa verejný obstarávateľ môže inšpirovať odbornými materiálmi (produktovými listami, technickými správami), vypracovanými EK, ktoré je možné nájsť na webovej stránke EK [GPP Criteria and Requirements (europa.eu)](https://green-business.ec.europa.eu/green-public-procurement/gpp-criteria-and-requirements_en). | Prijímateľ preukazuje splnenie tejto podmienky vo fáze účinnosti zmluvy o poskytnutí NFP prostredníctvom uplatňovania požiadaviek zeleného verejného obstarávania, a to pri zadávaní zákaziek na dodanie služieb, tovarov a stavebných prác (ak relevantné) potrebných pre realizáciu projektu, ako aj pri zmenách týchto zákaziek.  Prijímateľ predkladá:   * **podklady pre overenie uplatňovania požiadaviek zeleného verejného obstarávania** pri zadávaní zákaziek na dodanie služieb, tovarov a stavebných prác (ak relevantné) potrebných pre realizáciu projektu, ako aj pri zmenách týchto zákaziek. | Poskytovateľ overí splnenie tejto podmienky vo fáze účinnosti zmluvy o poskytnutí NFP prostredníctvom kontroly verejného obstarávania/ obstarávania ako ďalšiu skutočnosť pri poskytovaní príspevku. |
| PSK-MH-001-2023-DV-FST | **Projekt musí byť v súlade so zákonom č. 24/2006 Z. z. o posudzovaní vplyvov na životné prostredie** a o zmene a doplnení niektorých zákonov v znení neskorších predpisov (ďalej len „zákon o posudzovaní vplyvov“).  V prípade nových prevádzok, v ktorých sa budú realizovať nové navrhované činnosti zaraditeľné podľa prílohy č. 8 k zákonu o posudzovaní vplyvov, je takáto navrhovaná činnosť predmetom konaní podľa § 18 ods. 2, resp. § 18 ods. 1 zákona o posudzovaní vplyvov na životné prostredie.  V prípade, ak bude predmetom aktivít priamo výskumno-inovačná činnosť, ktorá je zaraditeľná podľa prílohy č. 8 k zákonu o posudzovaní vplyvov do časti A, a ktorá je zároveň realizovaná výhradne alebo najmä na účel rozvoja a testovania nových metód alebo výrobkov, prípadne metód alebo výrobkov, ktoré sa nepoužívali viac ako dva roky, je takáto výskumno-inovačná činnosť predmetom zisťovacieho konania podľa § 18 ods. 2 písm. a) zákona o posudzovaní vplyvov, prípadne predmetom povinného hodnotenia podľa § 18 ods. 1 písm. b) zákona o posudzovaní vplyvov.  Ak by v dôsledku obstarania strojov, prístrojov, zariadení a dlhodobého nehmotného majetku došlo k zmene pôvodnej činnosti, ktorá je zaraditeľná podľa prílohy č. 8 k zákonu o posudzovaní vplyvov, je takáto navrhovaná činnosť predmetom konaní podľa§ 18 ods. 2, resp. § 18 ods. 1 zákona o posudzovaní vplyvov.  Ak bude podporovaná činnosť predstavujúca rekonštrukciu a modernizáciu stavieb, **prístavby, nadstavby, stavebné úpravy**, dosahovať prahovú hodnotu v zastavanom území od 10 000 m2 podlahovej plochy a mimo zastavaného územia od 1 000 m2 podlahovej plochy, podľa prílohy č. 8 k zákonu o posudzovaní vplyvov, je predmetom zisťovacieho konania podľa § 18 ods. 2 zákona o posudzovaní vplyvov. | Prijímateľ preukazuje splnenie tejto podmienky vo fáze účinnosti zmluvy o poskytnutí NFP **najneskôr spolu s prvou ŽoP**, prostredníctvom predloženia výstupu príslušného orgánu z procesu posudzovania vplyvov navrhovanej činnosti, ak sa posúdenie navrhovanej činnosti (t. j. projektu) vyžaduje podľa zákona o posudzovaní vplyvov, t. j.:   * **právoplatné rozhodnutie vydané v zisťovacom konaní** podľa zákona o posudzovaní vplyvov s výrokom, že navrhovaná činnosť sa nebude ďalej posudzovať, alebo * **právoplatné záverečné stanovisko** podľa zákona o posudzovaní vplyvov, pričom z daného výstupu príslušného orgánu musí vyplývať, že projekt je možné realizovať v súlade s požiadavkami v oblasti posudzovania vplyvov podľa zákona o posudzovaní vplyvov.   **Upozornenie:** *Stanovisko/ vyjadrenie okresného úradu odboru starostlivosti o životné prostredie o tom, že predmetná činnosť nepodlieha posudzovaniu vplyvov nie je právoplatným dokumentom na preukázanie tejto podmienky.* | Poskytovateľ overí splnenie tejto podmienky vo fáze účinnosti zmluvy o poskytnutí NFP, pred úhradou prvej ŽoP, v spolupráci s príslušným útvarom MŽP SR prostredníctvom kvalifikovaného overenia:   * predloženého výstupu príslušného orgánu z posudzovania vplyvov navrhovanej činnosti, ktorá je predmetom realizácie projektu, podľa zákona o posudzovaní vplyvov. |
| PSK-MH-001-2023-DV-FST | Ak sú v rámci stavebných prác realizované **práce spĺňajúce charakter významnej obnovy budov** v zmysle zákona č. 555/2005 Z. z. o energetickej hospodárnosti budov a o zmene a doplnení niektorých zákonov v znení neskorších predpisov (ďalej len „ zákon o energetickej hospodárnosti budov“) je potrebné spĺňať nasledovné podmienky: Pri obnove budov[[4]](#footnote-4), ktorej cieľom je zlepšenie energetickej hospodárnosti budovy, je požiadavka na úsporu primárnej energie na úrovni minimálne 30 % a v prípade hĺbkovej obnovy budov požiadavka na úsporu primárnej energie na úrovni minimálne 60 %. Pokiaľ ide o obnovu budov je teda nutné:   * 1. dosiahnuť v priemere aspoň strednú obnovu (úspora primárnej energie na úrovni ≥ 30 % a zároveň < 60 %), alebo   2. dosiahnuť v priemere aspoň 30 % zníženie priamych a nepriamych emisií skleníkových plynov v porovnaní s emisiami pred obnovou (rekonštrukciou) budovy.   Pri obnove verejných národných kultúrnych pamiatok a pamiatkových objektov a obnove objektov kultúrneho dedičstva, miestnej a regionálnej kultúry nie je potrebné zabezpečiť súlad s kritériami energetickej efektívnosti. | Prijímateľ preukazuje splnenie tejto podmienky vo fáze účinnosti zmluvy o poskytnutí NFP spolu s relevantnou žiadosťou o platbu. Pre splnenie tejto podmienky je potrebné postupovať v súlade so zákonom o energetickej hospodárnosti budov. Prijímateľ je povinný splniť požiadavky prostredníctvom preukázania úspory primárnej energie na úrovni minimálne 30 %, resp. 60 % a predložiť:   * **projektové energetické hodnotenie stavby** (energetické hodnotenie existujúceho stavu budovy)a * **energetický certifikát nového stavu budovy po rekonštrukcii** podľa zákona o energetickej hospodárnosti budov.   Splnenie podmienky (dosiahnutie úspor primárnej energie minimálne o 30 %) sa preukazuje na základe výsledku porovnania údajov východiskového a navrhovaného stavu uvádzaných v projektovom energetickom hodnotení, resp. v energetickom certifikáte spracovanom pred a po rekonštrukcii (obnove) budov. Výpočet úspory primárnej energie sa vykoná po zadaní údajov z projektového energetického hodnotenia, resp. energetického certifikátu do nasledovného vzorca:  kde:  UPE – úspora primárnej energie v %  PEpred – primárna energia pred realizáciou obnovy budovy v kWh/(m2.a)  PEpo – primárna energia po realizácii obnovy budovy v kWh/(m2.a)  CPPpred – celková podlahová plocha budovy pred realizáciou obnovy v m2  CPPpo – celková podlahová plocha budovy po realizácii obnovy v m2  Uvedený výpočet reflektuje na možnú rekonštrukciu budovy, v rámci ktorej môže dôjsť k zväčšeniu celkovej podlahovej plochy budovy. | Poskytovateľ overí splnenie tejto podmienky na základe Prijímateľom predložených dokumentov vo fáze účinnosti zmluvy o poskytnutí NFP **najneskôr pred úhradou relevantnej ŽoP.** |
| PSK-MH-001-2023-DV-FST | Výmena hlavného zdroja tepla za nový kondenzačný kotol je možná len ako nevyhnutné riešenie a na základe preukázanej výhodnosti bez možnosti pripojenia na zemný plyn, iba s možnosťou pripojenia na obnoviteľný zdroj energie, ako napr. bioplyn, biometán, tranzitný plyn zo spracovaného odpadu a výmena za nový elektrický kotol je možná len za podmienky preukázania jeho nízkej spotreby elektrickej energie a pripojenia na zelenú elektrinu alebo fotovoltaické solárne panely.  Zariadenie na báze obnoviteľných zdrojov energie musí mať vydané vyhlásenie o zhode podľa § 23 zákona č. 56/2018 Z. z. o posudzovaní zhody výrobku, sprístupňovaní určeného výrobku na trhu a o zmene a doplnení niektorých zákonov v znení neskorších predpisov. | Prijímateľ preukazuje splnenie tejto podmienky vo fáze účinnosti zmluvy o poskytnutí NFP spolu s relevantnou žiadosťou o platbu. Prijímateľ preukazuje splnenie podmienky, že zariadenie na báze obnoviteľných zdrojov energie má vydané vyhlásenie o zhode, **na základe technického listu zariadenia**.  Splnenie podmienky životnosti je potrebné preukázať **potvrdením výrobcu o predpokladanej životnosti zariadenia**, alebo **dokladom výrobcu o záruke zariadenia najmenej v požadovanej dĺžke životnosti zariadenia**[[5]](#footnote-5). | Poskytovateľ overí splnenie tejto podmienky vo fáze účinnosti zmluvy o poskytnutí NFP najneskôr pred úhradou relevantnej ŽoP na základe:   * technického listu zariadenia, * potvrdenia výrobcu o predpokladanej životnosti zariadenia (ak relevantné), * dokladu výrobcu o záruke zariadenia najmenej v požadovanej dĺžke životnosti zariadenia (ak relevantné). |
| PSK-MH-001-2023-DV-FST | V rámci rekonštrukcie budov musia všetky príslušné spotrebiče vody (sprchové riešenia, sprchy, kohútiky, WC, WC misy a splachovacie nádržky, pisoárové misy a splachovacie nádržky, vane) patriť do dvoch najlepších tried spotreby vody podľa platného značenia v EÚ (EU Water Label - <http://www.europeanwaterlabel.eu/>). | Prijímateľ preukazuje splnenie tejto podmienky vo fáze účinnosti zmluvy o poskytnutí NFP spolu s relevantnou žiadosťou o platbu prostredníctvom predloženia:   * **údajových listov výrobkov.** | Poskytovateľ overí splnenie tejto podmienky vo fáze účinnosti zmluvy o poskytnutí NFP **pred úhradou relevantnej ŽoP** na základe:   * údajových listov výrobkov. |
| PSK-MH-001-2023-DV-FST | V súlade s hierarchiou odpadového hospodárstva a Protokolom EÚ o nakladaní so stavebným odpadom a odpadom z demolácie zabezpečia subjekty vykonávajúce obnovu a rekonštrukciu budov, aby aspoň 70 % (hmotnosti) nie nebezpečného stavebného a demolačného odpadu (s výnimkou prirodzene sa vyskytujúceho materiálu zaradeného ako druh odpadu 17 05 04 vo Vyhláške č. 365/2015 Z. z., ktorou sa ustanovuje Katalóg odpadov) vyprodukovaného na stavenisku, bolo recyklovaného alebo inak materiálovo zhodnoteného, a to vrátane činností spätného zasypávania, pri ktorých sa využije odpad ako náhrada za iné materiály.  Pre splnenie tejto podmienky je prijímateľ povinný postupovať v súlade s Programom predchádzania vzniku odpadu SR, Programom odpadového hospodárstva SR, Protokolom EÚ o nakladaní s odpadom zo stavieb a demolácií a zákonom č. 79/2015 Z. z. o odpadoch a o zmene a doplnení niektorých zákonov v znení neskorších predpisov. | Prijímateľ preukazuje splnenie tejto podmienky vo fáze realizácie projektu po vyprodukovaní stavebného odpadu, najneskôr spolu so záverečnou ŽoP, prostredníctvom dokladov preukazujúcich spôsob, akým bolo naložené so stavebným odpadom:   * **doklad o odovzdaní stavebných odpadov** a odpadov z rekonštrukcie spoločnosti oprávnenej na nakladanie s odpadmi (spoločnosť oprávnená na zber odpadov, spoločnosť oprávnená na prevádzkovanie zariadenia na zhodnocovanie alebo zneškodňovanie stavebných odpadov a odpadov z demolácií) – Príloha č. 10 tejto Príručky - Súhrnný dokument sumarizujúci údaje o vzniku odpadu a spôsobe nakladania s ním a zároveň * **doklad, preukazujúci oprávnenosť osoby**, ktorá odpad podľa predchádzajúceho bodu preberá, nakladať s odpadom spôsobom, uvedeným v predchádzajúcom bode, t. j.:   1. súhlas podľa § 97 ods. 1 zákona o odpadoch (ak nakladanie s odpadom podlieha súhlasu) alebo   2. registráciu podľa § 98 ods. 1 zákona o odpadoch (ak nakladanie s odpadom nepodlieha súhlasu). | Poskytovateľ overuje splnenie danej podmienky vo fáze realizácie projektu najneskôr **pred úhradou záverečnej ŽoP** na základe:   * súhrnného dokumentu sumarizujúceho údaje o vzniku odpadu a spôsobe nakladania s ním a zároveň * dokladu preukazujúceho oprávnenosť osoby, ktorá odpad preberá, na nakladanie s odpadom. |
| PSK-MH-001-2023-DV-FST | Projekt rekonštrukcie (obnovy) budov a stavebnotechnické postupy budú podporovať obehové hospodárstvoa budú brať do úvahy celý materiálový cyklus stavebných výrobkov, budú podporovať využívanie ekologicky menej škodlivých materiálov v stavebných konštrukciách, komponentoch alebo iných materiálov.  Podpora obehového hospodárstva sa preukazuje najmä na základe odkazu na normu *ISO 20887:2020 Udržateľnosť budov a stavebno-inžinierskych prác alebo ekvivalentné normy. Návrh na zabezpečenie demontáže a prispôsobiteľnosti. Zásady, požiadavky a usmernenia* alebo iné normy posudzovania demontáže alebo prispôsobiteľnosti budov, ktoré preukážu, že sú navrhnuté tak, aby boli efektívnejšie z hľadiska zdrojov, prispôsobiteľné, flexibilné a demontovateľné, aby umožnili opätovné použitie a recykláciu.  Pri použití selektívnej demolácie je potrebné zabezpečiť odstránenie a bezpečnú manipuláciu s nebezpečnými látkami, ako aj uľahčiť opätovné použitie recyklácie selektívnym odstraňovaním materiálov s využitím dostupných triediacich systémov pre stavebný a demolačný odpad.  Stavebné komponenty a materiály použité pri obnove a rekonštrukcii budov nebudú obsahovať azbest ani iné nebezpečné a toxické látky (zoznam látok podliehajúcich autorizácii je v prílohe XIV Nariadenia „EP“ č. 1907/2006 z 18. decembra 2006 o registrácii, hodnotení, autorizácii a obmedzovaní chemických látok (REACH) a o zriadení Európskej chemickej agentúry, o zmene a doplnení smernice 1999/45/ES a o zrušení Nariadenia Rady (EHS) č. 793/93 a Nariadenia Komisie (ES) č. 1488/94, smernice Rady 76/769/EHS a smerníc Komisie 91/155/EHS, 93/67/EHS, 93/105/ES a 2000/21/ES (Ú. v. EÚ L 396, 30.12.2006, s. 1.).  Stavebné prvky a materiálypoužité pri obnove a rekonštrukcii budov, ktoré môžu prísť do styku s užívateľmi budú emitovať menej ako 0,06 mg formaldehyduna m³ materiálu alebo zložky a menej ako 0,001 mg karcinogénnych prchavých organických zlúčenín kategórie 1A a 1B na m³ materiálu alebo prvku, čo sa preukáže skúšaním v súlade s normou CEN / TS 16 516 a ISO 16 000-3 alebo inými porovnateľnými štandardizovanými skúšobnými podmienkami a metódami stanovenia.  Pri stavebných prácach je potrebné prijať opatrenia na zníženie hluku, prachu a emisií znečisťujúcich látokv súlade so zákonom č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov v znení neskorších predpisov spolu s vykonávacou vyhláškou Ministerstva zdravotníctva Slovenskej republiky č. 549/2007 Z. z. ktorou sa ustanovujú podrobnosti o prípustných hodnotách hluku, infrazvuku a vibrácií a o požiadavkách na objektivizáciu hluku, infrazvuku a vibrácií v životnom prostredí v aktuálnom znení. | V prípade, že projekt zahŕňa odstránenie azbestu, Prijímateľ preukazuje splnenie tejto podmienky vo fáze účinnosti zmluvy o poskytnutí NFP spolu s relevantnou žiadosťou o platbu, prostredníctvom predloženia   * dokladu preukazujúceho, že azbest bol odstránený osobou, ktorá disponuje oprávnením na tieto činnosti.   Čo sa týka ostatných požiadaviek, prijímateľ nepredkladá za účelom preukázania splnenia tejto podmienky žiadne ďalšie informácie alebo osobitné prílohy. Podmienka sa považuje za splnenú vzhľadom na požiadavky kladené na tovary uvádzané na trh EÚ a požiadavky kladené na bezpečnosť a ochranu zdravia pri práci, ako aj technické normy súvisiace s realizáciou stavebných prác a inštaláciou zariadení, tvoriacich predmet projektu. | Poskytovateľ overuje splnenie danej podmienky vo fáze realizácie projektu najneskôr **pred úhradou relevantnej ŽoP** na základe:   * dokladu preukazujúceho, že azbest bol odstránený osobou, ktorá disponuje oprávnením na tieto činnosti (ak relevantné). |
| PSK-MH-001-2023-DV-FST | **Najmenej 70 % všetkých výrobkov z dreva** použitých pri renovácii konštrukcií, opláštenia a povrchových úprav **bude recyklovaných / opätovne použitých, alebo pochádzajúcich z trvalo udržateľne obhospodarovaných lesov**, ako sú certifikované certifikačnými auditmi tretích strán vykonávanými akreditovanými certifikačnými orgánmi, napr. Normy FSC / PEFC alebo ekvivalentné normy. | Prijímateľ preukazuje splnenie tejto podmienky vo fáze účinnosti zmluvy o poskytnutí NFP spolu s relevantnou žiadosťou o platbu prostredníctvom preukázania:   * **že najmenej 70 % všetkých výrobkov z dreva** použitých pri renovácii konštrukcií, opláštenia a povrchových úprav **bolo recyklovaných / opätovne použitých, alebo pochádzajúcich z trvalo udržateľne obhospodarovaných lesov**, ako sú certifikované certifikačnými auditmi tretích strán vykonávanými akreditovanými certifikačnými orgánmi, napr. Normy FSC / PEFC alebo ekvivalentné normy. | Poskytovateľ overuje splnenie danej podmienky vo fáze realizácie projektu najneskôr **pred úhradou záverečnej ŽoP** na základe preukázania:   * že najmenej 70 % všetkých výrobkov z dreva použitých pri renovácii konštrukcií, opláštenia a povrchových úprav bolo recyklovaných / opätovne použitých, alebo pochádzajúcich z trvalo udržateľne obhospodarovaných lesov, ako sú certifikované certifikačnými auditmi tretích strán vykonávanými akreditovanými certifikačnými orgánmi, napr. Normy FSC / PEFC alebo ekvivalentné normy. |
| PSK-MH-001-2023-DV-FST | Program renovácie budov sa netýka budov nachádzajúcich sa v oblastiach citlivých na biodiverzitu (vrátane sústavy chránených území Natura 2000).  Budovy spojené s podpornou infraštruktúrou v chránenej prírodnej oblasti, ako sú návštevnícke centrá, múzeá alebo technické zariadenia, sú z tohto kritéria vyňaté.  Renovácia nebude prebiehať na ornej alebo zelenej pôde s uznávanou vysokou hodnotou biodiverzity a na pôde, ktorá slúži ako biotop ohrozených druhov (flóry a fauny) uvedených na európskom červenom zozname a / alebo červenom zozname IUCN.  Pre splnenie tejto podmienky je potrebné postupovať v súlade s požiadavkami zákona č. 24/2006 Z. z. o posudzovaní vplyvov na životné prostredie a zákona č. 543/2002 Z. z. o ochrane prírody a krajiny.  Dokument preukazujúci súlad s požiadavkami v oblasti vplyvu návrhu plánu, programu alebo projektu na územia patriace do európskej sústavy chránených území NATURA 2000 podľa bodu 1, 2, 3 a 4 sa nevyžaduje vtedy, ak ide o taký plán, program alebo projekt, v rámci ktorého sa plánujú realizovať len aktivity, ktoré vzhľadom na ich charakter nemôžu mať vplyv na územia sústavy Natura 2000, ako je:   * nákup zariadení, techniky a dopravných prostriedkov, * rekonštrukcia interiéru budov, * vývoj, obstarávanie alebo inštalácia informačných systémov, * projekty zamerané na znižovanie emisií do ovzdušia, realizované na existujúcich zariadeniach alebo v existujúcich priemyselných areáloch. | Prijímateľ preukazuje splnenie tejto podmienky najneskôr spolu s prvou ŽoP prostredníctvom predloženia relevantného dokumentu preukazujúceho súlad s požiadavkami v oblasti vplyvu návrhu plánu, programu alebo projektu na územia patriace do európskej sústavy chránených území NATURA 2000 v zmysle prílohy č. 5 metodického usmernenia k uplatňovaniu zásady „nespôsobovať významnú škodu“[[6]](#footnote-6), a to jeden z nižšie uvedených:   1. **Stanovisko k možnosti významného vplyvu návrhu plánu, programu alebo projektu na územia európskej sústavy chránených území Natura 2000** – vydáva organizácia ochrany prírody, t. j. Štátna ochrana prírody SR podľa § 65a ods. 2 písm. k) zákona č. 543/2002 Z. z. o ochrane prírody a krajiny alebo Správa národného parku podľa § 65b ods. 3 v spojení s § 65a ods. 2 písm. k) zákona č. 543/2002 Z. z. o ochrane prírody a krajiny, 2. **Stanovisko/vyjadrenie** podľa § 9 ods. 2 zákona č. 543/2002 Z. z. o ochrane prírody a krajiny k možnosti významného vplyvu návrhu plánu, programu alebo projektu na územia európskej sústavy chránených území Natura 2000, ak je to z obsahu stanoviska/vyjadrenia zrejmé – vydáva orgán ochrany prírody, t. j. okresný úrad, 3. **Záväzné stanovisko** v špecifických prípadoch definovaných v § 9 ods. 3 zákona č. 543/2002 Z. z. o ochrane prírody a krajiny k možnosti významného vplyvu návrhu plánu, programu alebo projektu na územia európskej sústavy chránených území Natura 2000, ak je to z obsahu záväzného stanoviska zrejmé – vydáva orgán ochrany prírody, t. j. okresný úrad, 4. **Odborné stanovisko** podľa § 28 ods. 7 zákona č. 543/2002 Z. z. o ochrane prírody a krajiny – vydáva orgán ochrany prírody, t. j. okresný úrad v sídle kraja v kompetencii podľa § 67 písm. m) zákona č. 543/2002 Z. z. o ochrane prírody a krajiny.   V relevantnom dokumente preukazujúcom súlad s požiadavkami v oblasti vplyvu návrhu plánu, programu alebo projektu na územia patriace do európskej sústavy chránených území NATURA 2000 sa uvedie stručný popis projektu, posudzované územia sústavy Natura 2000 a dôvod, prečo sa nepredpokladá významný vplyv na tieto územia. **Dokumenty podľa bodu 1, 2 a 3 sa nevyžadujú vtedy, ak**:   * projekt bol predmetom posudzovania vplyvov podľa § 18 ods. 1 zákona o posudzovaní vplyvov (predkladá sa právoplatné záverečné stanovisko), * projekt bol posúdený v zisťovacom konaní podľa § 28 ods. 6 a 7 zákona č. 543/2002 Z. z. o ochrane prírody a krajiny v znení neskorších predpisov (predkladá sa odborné stanovisko orgánu ochrany prírody podľa § 28 ods. 7 zákona č. 543/2002 Z. z. o ochrane prírody a krajiny).   Ak organizácia/orgán ochrany prírody stanovisko k možnosti významného vplyvu návrhu projektu na územia európskej sústavy chránených území Natura 2000 nevydá z dôvodu nemožnosti jednoznačného vylúčenia nepriaznivého vplyvu, projekt je potrebné posúdiť v zisťovacom konaní podľa § 28 ods. 6 a 7 zákona č. 543/2002 Z. z. o ochrane prírody a krajiny v znení neskorších predpisov. Prijímateľ je v takom prípade povinný predložiť odborné stanovisko orgánu ochrany prírody podľa § 28 ods. 7 zákona č. 543/2002 Z. z. o ochrane prírody a krajiny v znení neskorších predpisov.  Ak podľa odborného stanoviska orgánu ochrany prírody podľa § 28 ods. 7 zákona č. 543/2002 Z. z. o ochrane prírody a krajiny v znení neskorších predpisov nemožno vylúčiť pravdepodobnosť významného vplyvu projektu na územie európskej sústavy chránených území, či už samostatne alebo v kombinácii s iným plánom alebo projektom, návrh projektu podlieha podľa § 28 ods. 8 zákona č. 543/2002 Z. z. o ochrane prírody a krajiny posudzovaniu vplyvov na životné prostredie podľa § 18 ods. 1 písm. g) zákona o posudzovaní vplyvov. Prijímateľ je v takom prípade povinný predložiť záverečné stanovisko z posudzovania vplyvov podľa § 18 ods. 1 písm. g) zákona o posudzovaní vplyvov. | Poskytovateľ overí splnenie tejto podmienky pred úhradou prvej ŽoP prostredníctvom kontroly predloženého dokumentu preukazujúceho súlad s požiadavkami v oblasti vplyvu návrhu plánu, programu alebo projektu na územia patriace do európskej sústavy chránených území NATURA 2000.  **Daná podmienka si vyžaduje kvalifikované overenie MŽP SR.** |
|  | | | |
| PSK-MH-002-2023-DV-EFRR | Projekt musí predstavovať technologicky a ekonomicky uskutočniteľné nízko uhlíkové alternatívy prispievajúce k zmierneniu zmeny klímy a ktoré podporujú prechod na klimaticky neutrálne hospodárstvo v zmysle článku 10 ods. 1 a 2 nariadenia Európskeho Parlamentu a Rady (EÚ) 2020/852 z 18. júna 2020 o vytvorení rámca na uľahčenie udržateľných investícií a o zmene nariadenia (EU) 2019/2088. | Prijímateľ preukazuje splnenie tejto podmienky vo fáze účinnosti Zmluvy o poskytnutí NFP, **najneskôr spolu s prvou ŽoP**, prostredníctvom predloženia   * **výstupu príslušného orgánu z procesu posudzovania vplyvov** navrhovanej činnosti, ktorá je predmetom realizácie projektu, podľa zákona o posudzovaní vplyvov na životné prostredie, ak relevantné (musí ísť buď o:   + právoplatné rozhodnutie vydané v zisťovacom konaní podľa zákona č. 24/2006 Z. z. o posudzovaní vplyvov na životné prostredie s výrokom, že navrhovaná činnosť sa nebude posudzovať, alebo o   + právoplatné záverečné stanovisko podľa zákona č. 24/2006 Z. z. o posudzovaní vplyvov na životné prostredie, pričom z daného výstupu príslušného orgánu musí vyplývať, že projekt je možné realizovať v súlade s požiadavkami v oblasti posudzovania vplyvov podľa zákona č. 24/2006 Z. z. o posudzovaní vplyvov na životné prostredie; * **výstupu príslušného orgánu z povoľovacieho konania,** napr. podľa zákona č. 39/2013 Z.z. o integrovanej prevencii (ak relevantné). | Poskytovateľ overí splnenie tejto podmienky vo fáze účinnosti zmluvy o poskytnutí NFP, pred úhradou prvej ŽoP, prostredníctvom kontroly:   * predloženého výstupu príslušného orgánu z posudzovania vplyvov navrhovanej činnosti, ktorá je predmetom realizácie projektu, podľa zákona o posudzovaní vplyvov (ak relevantné) * **výstupu príslušného orgánu z povoľovacieho konania,** napr. podľa zákona č. 39/2013 Z. z. o integrovanej prevencii (ak relevantné)   **Upozornenie:** *Stanovisko/ vyjadrenie okresného úradu odboru starostlivosti o životné prostredie o tom, že predmetná činnosť nepodlieha posudzovaniu vplyvov nie je právoplatným dokumentom na preukázanie tejto podmienky.* |
| PSK-MH-002-2023-DV-EFRR | V prípade, že činnosť podporovaná opatrením súvisí s investíciami do dlhodobého hmotného majetku, je vyžadované plnenie podmienok zeleného verejného obstarávania. Pre túto investíciu ide o plnenie podmienok zeleného verejného obstarávania pri produktových skupinách, pre ktoré vláda SR schválila národné metodiky pre uplatňovanie zeleného verejného obstarávania[[7]](#footnote-7), a to nákup a modernizácia výpočtovej techniky (PC, monitory a pod.), nákupu zobrazovacích zariadení, spotrebného materiálu a tlačiarenských služieb a dopravných prostriedkov. V prípade nákupu a modernizácie výpočtovej techniky (PC, monitory a pod.), nákupu zobrazovacích zariadení, musia byť splnené nasledovné podmienky:   * nainštalovaný bude IKT hardvér, ktorý nahradí pôvodnú technológiu, pričom bude energeticky efektívnejší ako pôvodný, resp. pri rovnakej spotrebe elektriny bude dosahovať vyšší výpočtový výkon. Pri investíciách sa bude postupovať podľa odporúčaní pre danú skupinu produktov tak, ako ich definuje EÚ a Slovenská republika.   vplyvy, ktoré sú súčasťou výroby hardvéru a poskytovania digitálnych služieb a vplyvy po skončení životnosti zariadení/hardvéru, sa budú riešiť prostredníctvom prísneho uplatňovania environmentálnych kritérií pre zelené verejné obstarávanie. | Prijímateľ preukazuje splnenie tejto podmienky vo fáze účinnosti zmluvy o poskytnutí NFP prostredníctvom uplatňovania požiadaviek zeleného verejného obstarávania, a to pri zadávaní zákaziek na dodanie služieb, tovarov a stavebných prác (ak relevantné) potrebných pre realizáciu projektu, ako aj pri zmenách týchto zákaziek.   * Prijímateľ predkladá: **podklady pre overenie uplatňovania požiadaviek zeleného verejného obstarávania** pri zadávaní zákaziek na dodanie služieb, tovarov a stavebných prác (ak relevantné) potrebných pre realizáciu projektu, ako aj pri zmenách týchto zákaziek. | Poskytovateľ overí splnenie tejto podmienky vo fáze účinnosti zmluvy o poskytnutí NFP prostredníctvom kontroly verejného obstarávania/ obstarávania ako ďalšiu skutočnosť pri poskytovaní príspevku. |
| PSK-MH-002-2023-DV-EFRR | Projekt musí byť v súlade so zákonom č. 24/2006 Z. z. o posudzovaní vplyvov na životné prostredie a o zmene a doplnení niektorých zákonov v znení neskorších predpisov.  V prípade nových prevádzok, v ktorých sa budú realizovať nové navrhované činnosti zaraditeľné podľa prílohy č. 8 k zákonu č. 24/2006 Z. z. o posudzovaní vplyvov na životné prostredie, je takáto navrhovaná činnosť predmetom konaní podľa § 18 ods. 2, resp. § 18 ods. 1 zákona č. 24/2006 Z. z. o posudzovaní vplyvov na životné prostredie.  V prípade, ak bude predmetom aktivít priamo výskumno-inovačná činnosť, ktorá je zaraditeľná podľa prílohy č. 8 k zákonu č. 24/2006 Z. z. o posudzovaní vplyvov na životné prostredie do časti A, a ktorá je zároveň realizovaná výhradne alebo najmä na účel rozvoja a testovania nových metód alebo výrobkov, prípadne metód alebo výrobkov, ktoré sa nepoužívali viac ako dva roky, je takáto výskumno-inovačná činnosť predmetom zisťovacieho konania podľa § 18 ods. 2 písm. a) zákona č. 24/2006 Z. z. o posudzovaní vplyvov na životné prostredie, prípadne predmetom povinného hodnotenia podľa § 18 ods. 1 písm. b) zákona č. 24/2006 Z. z. o posudzovaní vplyvov na životné prostredie. Ak by v dôsledku obstarania strojov, prístrojov, zariadení a dlhodobého nehmotného majetku došlo k zmene pôvodnej činnosti, ktorá je zaraditeľná podľa prílohy č. 8 k zákonu č. 24/2006 Z. z. o posudzovaní vplyvov na životné prostredie, je takáto navrhovaná činnosť predmetom konaní podľa§ 18 ods. 2, resp. § 18 ods. 1 zákona č. 24/2006 Z. z. o posudzovaní vplyvov na životné prostredie. | Prijímateľ preukazuje splnenie tejto podmienky vo fáze účinnosti Zmluvy o poskytnutí NFP, **najneskôr spolu s prvou ŽoP,** prostredníctvom predloženia výstupu príslušného orgánu z procesu posudzovania vplyvov navrhovanej činnosti, ktorá je predmetom realizácie projektu, ak sa posúdenie navrhovanej činnosti (t. j. projektu) vyžaduje podľa zákona o posudzovaní vplyvov, t. j. predkladá:   * **právoplatné rozhodnutie vydané v zisťovacom konaní** podľa zákona o posudzovaní vplyvov s výrokom, že navrhovaná činnosť sa nebude ďalej posudzovať, alebo * **právoplatné záverečné stanovisko** podľa zákona o posudzovaní vplyvov, pričom z daného výstupu príslušného orgánu musí vyplývať, že projekt je možné realizovať v súlade s požiadavkami v oblasti posudzovania vplyvov podľa zákona o posudzovaní vplyvov.   **Upozornenie:** *Stanovisko/ vyjadrenie okresného úradu odboru starostlivosti o životné prostredie o tom, že predmetná činnosť nepodlieha posudzovaniu vplyvov nie je právoplatným dokumentom na preukázanie tejto podmienky.* | Poskytovateľ overí splnenie tejto podmienky vo fáze účinnosti zmluvy o poskytnutí NFP, pred úhradou prvej ŽoP, prostredníctvom kontroly:   * predloženého výstupu príslušného orgánu z posudzovania vplyvov navrhovanej činnosti, ktorá je predmetom realizácie projektu, podľa zákona o posudzovaní vplyvov. |

1. Zákon č. 24/2006 Z. z. o posudzovaní vplyvov na životné prostredie a o zmene a doplnení niektorých zákonov v znení neskorších predpisov. [↑](#footnote-ref-1)
2. Napr. podľa zákona č. 39/2013 Z. z. o integrovanej prevencii a kontrole znečisťovania životného prostredia a o zmene a doplnení niektorých zákonov v znení neskorších predpisov. [↑](#footnote-ref-2)
3. Napr. podľa zákona č. 39/2013 Z. z. o integrovanej prevencii a kontrole znečisťovania životného prostredia a o zmene a doplnení niektorých zákonov v znení neskorších predpisov. [↑](#footnote-ref-3)
4. Obnovou budov sa rozumejú najmä opatrenia na zlepšenie tepelno-technických vlastností budovy ako napr. zateplenie obvodového a strešného plášťa, výmena otvorových konštrukcií, zateplenie podlahy a stropu nevykurovaného priestoru, zateplenie podlahy na teréne, prípadne inštalácia alternatívneho zdroja energie. [↑](#footnote-ref-4)
5. Potvrdenie výrobcu alebo doklad výrobcu je možné nahradiť technickým listom výrobku, ak obsahuje informácie preukazujúce splnenie podmienky životnosti. [↑](#footnote-ref-5)
6. zverejnené na webovom sídle: <https://eurofondy.gov.sk/dokumenty-a-publikacie/metodicke-dokumenty/metodicke-dokumenty-specificke-pre-program-slovensko/>. [↑](#footnote-ref-6)
7. Národné metodiky pre uplatňovanie zeleného verejného obstarávania sú dostupné na webovom sídle Slovenskej agentúry životného prostredia v časti [Životné prostredie/Environmentálne manažérstvo/Propagačné materiály – dobrovoľné nástroje environmentálnej politiky/Metodiky pre uplatnenie zeleného verejného obstarávania](https://www.sazp.sk/zivotne-prostredie/environmentalne-manazerstvo/propagacne-materialy-dobrovo-ne-nastroje-environmentalnej-politiky/metodiky-pre-uplatnenie-zeleneho-verejneho-obstaravania) a na webovom sídle Úradu pre verejné obstarávanie v časti [Metodika/Vzdelávanie/Tematické materiály/Spoločensky zodpovedné verejné obstarávanie](https://www.uvo.gov.sk/metodika-vzdelavanie/tematicke-materialy/spolocensky-zodpovedne-verejne-obstaravanie). [↑](#footnote-ref-7)